राशन कार्ड गड़बड़ी में सुधार की मांग पर प्रदर्शन कल
माससधनबाद जिला कमेटी की बैठक जिला अध्यक्ष हरिप्रसाद पप्पू की अध्यक्षता में हुई। बैठक में हरिप्रसाद पप्पू ने कहा कि 3 जनवरी को श्यामल चक्रवर्ती के शहादत दिवस पर अधिक से अधिक संख्या में लोग जुटे। उन्होंने कहा कि शहीद के साथ भेदभाव बंद होना चाहिए। श्यामल को शहीद एसपी रणधीर वर्मा की तरह सम्मान मिले। श्यामल के सम्मान की अनदेखी होती आयी है। मासस सम्मान दिलाने की लड़ाई लड़ता रहेगा। जिला सचिव निताई महतो ने कहा कि राशन कार्ड में गड़बड़ी की सुधार होनी चाहिए। मासस नारी मोर्चा इसे लेकर 29 दिसंबर को रणधीर वर्मा चौक पर प्रदर्शन करेगा। इस दौरान शेख रहीम, रुस्तम अंसारी, सुभाष चटर्जी, रामप्रवेश यादव, गणेश महतो, मुक्तेश्वर महतो, एएम पाल थे।
hin_Deva hin_Deva